

Hyvä työnantaja!

TET eli työelämään tutustuminen on osa koulun opetussuunnitelmaa.

Kahdeksannen luokan kevään TET on viikolla 15 (11.-14.4.023).

Oppilas on TET:ssä yhden viikon tiistaista perjantaihin.

Oppilaat etsivät työpaikat itsenäisesti. Pyydämme Teitä mahdollisuuksien mukaan tarjoamaan työelämään tutustumispaikkaa.

Tämän kirjeen lisäksi oppilaalla on työpaikkaa hakiessaan mukana

* TET-ohje, jossa on selvitetty koulun työelämään tutustumispaikkaa koskevat toiveet

(tämän kirjeen kääntöpuolella)

* TET-sopimus, jonka oppilas palauttaa oppilaanohjaajalle heti sopimuksen täyttämisen jälkeen, viimeistään perjantaina 24.2.2023.

TET-sopimus on tärkeä palauttaa koululle ennen TET-jakson alkamista, koska sen avulla varmistetaan oppilaan vakuutusturva TET-ajaksi ja järjestetään oppilaan ruokailu.

Annan mielelläni lisätietoja työelämään tutustumisviikosta puhelimitse tai sähköpostilla.

Yhteistyöterveisin,

Heli Häggman

oppilaanohjaaja

Niva-Kaijan koulu

Kalliontie 47

85500 Nivala

Puhelin 040 344 7473

Sähköposti heli.haggman@edu.nivala.fi

KIITOS, ETTÄ OTATTE NUOREN TET-HARJOITTELUUN!

Työelämään tutustumisen tavoitteena on antaa oppilaalle tietoa työelämästä, mahdollisuus kokeilla erilaisia työtehtäviä, vihjeitä omalle uranvalinnalle sekä tilaisuus kokeilla omia ihmissuhdetaitoja aikuisten maailmassa.

Ennen TET-jaksoa tulee täyttää erillinen TET-sopimus yhdessä oppilaan kanssa, jotta tutustumisjaksosta saataisiin mahdollisimman onnistunut kokemus teille molemmille. Tämä sopimus menee myös huoltajien allekirjoitettavaksi ennen TET-jaksoa.

Onnistunut TET-harjoittelu

* nuori saa kokeilla omia sosiaalisia taitojaan aikuisten työyhteisössä
* motivoiva tet-paikka antaa monipuolisen kuvan työpaikasta työnantajan, työntekijän ja yhteiskunnan kannalta
* tarjoaa onnistumisen kokemuksia luomalla oppilaalle sopivasti haasteita, mutta ei liikaa
* on hienoa, jos tet-paikka voi olla tuleva kesätyöpaikka tai voi tarjota mahdollisuuden tehdä osa-aikatöitä

TET-harjoittelijan tuloon on hyvä valmistautua etukäteen työpaikalla

* pohdintaa, miten nuori saisi eniten irti TET-jaksosta
* viikko-ohjelmarungon laatiminen valmiiksi eli viikon sisällön suunnittelu
* tulevasta TET-harjoittelijasta tiedottaminen henkilökunnalle
* vastuuhenkilön nimeäminen
* nuoren työtehtävien ohjeistamisen, seuraamisen ja ohjaamisen pohdintaa

Yleisiä ohjeita TET-jaksosta

* tutustumisjaksoon osallistuva oppilas on edelleen koululainen, eikä hän ole työsuhteessa
* oppilaalla on koulun puolesta tapaturmavakuutus
* oppilaan työaika on kuusi (6) tuntia päivässä (klo 7.00-18.00 välillä), sisältäen ruokatauon
* oppilaalle järjestetään mahdollisuus tutustua ja osallistua useisiin eri työtehtäviin
* oppilas perehdytetään työpaikan sääntöihin, työtehtäviin ja koulutukseen sekä työturvallisuus- kysymyksiin
* oppilaalle nimetään työpaikalla vastuuhenkilö, joka perehdyttää, neuvoo ja ohjaa häntä

